Акежан Магжанович Кажегелдин

Акежан Магжанович Кажегелдин ( қаз.: Әкежан Мағжанұлы Қажыгелдин ; таваллудаш 27 марти соли 1952 ) — сиёсатмадор ва арбоби давлатии қазоқ, Сарвазири Қазоқистон аз октябри соли 1994 то октябри 1997.
 Зиндагинома 
Аз соли 1969 то соли 1974 дар Донишкадаи омӯзгории шаҳри Семипалатинск таҳсил карда, мисли волидонаш омӯзгор шуд. Баъди хатми омӯзишгоҳ ба сафи Армияи Шӯравӣ даъват карда шуд. Соли 1985 Донишкадаи хоҷагии халқи Алмааторо ғоибона хатм намуда, унвони доктори илми иқтисодро гирифт.
Моҳи майи соли 1976 дар шӯъбаи ХДА - и вилояти Семипалатинск ба кор шурӯъ кард. Аз соли 1979 то соли 1984 инструктор, ҷонишини мудир, мудири шӯъбаи комитети ҳизбии ноҳияи Калинини шаҳри Семипалатинск буд. Солҳои 1985-1987 Раиси кумитаи иҷроияи ноҳияи Кирови шаҳри Семипалатинск буд . Пас аз он, ӯ донишҷӯи курсҳои такмили ихтисоси идоракунии Академияи Хадамоти амнияти федероли Русия шуд. Солҳои 1989-1992 — директори заводи коркарди саноатии санги бинокорию ороишии Семипалатинск.

Аз соли 1990 то соли 1992 дар чанд ширкати тиҷоратӣ дар вазифаҳои роҳбарикунанда кор кардааст.
Солҳои 1991—1993 ҷонишини Раиси комиҷроияи вилояти Семипалатинск, инчунин сардори хадамоти вилоятӣ буд. Аз моҳи июли соли 1992 то июли соли 1996 дар вазифаи раиси Шӯрои соҳибкорони назди Президенти Ҷумҳурии Қазоқистон ва ҳамзамон солҳои 1993-1995 раиси Иттифоқи саноатчиён ва соҳибкорони Қазоқистон буд. Моҳи декабри соли 1993 ба мақоми муовини аввали Сарвазири Қазоқистон омад ва моҳи октябри соли 1994 кабинети ҳукумати хешро ташкил дод.

Ӯ дар соли 1999 ба сӯиистифода аз мақом, тамаъҷӯӣ ва гирифтани пора, ба даст овардани ғайриқонунӣ, нигоҳдорӣ ва интиқоли силоҳ, инчунин саркашӣ аз пардохти андоз муттаҳам мешавад. Пас аз он кишварро тарк кард ва дар ҷустуҷӯи байналмилалӣ қарор гирифт. Моҳи сентябри соли 2001 Додгоҳи олии Қазоқистон Кажегелдинро, ки дар Иёлоти Муттаҳида зиндагӣ мекард, ғоибона дар ҷиноятҳои дар боло зикршуда гунаҳкор дониста, ба 10 соли зиндон ва мусодираи амвол маҳкум кард.

11 июни соли 2002 дар Страсбург дар иҷлосияи Парлумони Аврупо ба Акежан Кажегелдин "Шинономаи озодӣ" дода шуд.— нишони фахрӣ, ки аз тарафи вакилони парламентии Европа ба ходимони мухолифини сиёсӣ , ки бо сабабҳои сиёсӣ таъқиб карда мешаванд, дода мешавад.
 Нигаред низ 
 Феҳристи сарвазирони Қазоқистон

 Эзоҳ 

 Манбаъ 

Гурӯҳ:Сарвазирони Қазоқистон
Гурӯҳ:Сиёсатмадорони Қазоқистон